b'\n_START_ARTICLE_\nH. Clark Barrett\n_START_PARAGRAPH_\nHarold Clark Barrett on yhdysvaltalainen antropologi, joka toimii apulaisprofessorina UCLA:ssa. Barrett on tehnyt kentt\xc3\xa4t\xc3\xb6it\xc3\xa4 Ecuadorissa tutkien mm. Shuar-intiaanien ja yhdysvaltalaisten kulttuurin eroja. Tutkimuksissaan h\xc3\xa4n on muun muassa osoittanut ett\xc3\xa4 englantia osaamattomat Shuar-intiaanit osaavat erottaa yhdysvaltalaisten puheen \xc3\xa4\xc3\xa4nitteist\xc3\xa4 puhuvatko n\xc3\xa4m\xc3\xa4 lapsille vai aikuisille. Tutkimuksen tarkoituksena oli selvitt\xc3\xa4\xc3\xa4 perustuuko "lapsipuhe", eli aikuisten tapa puhua lapsille eri lailla kuin toisille aikuisille, kulttuurisidonnaisiin seikkoihin (kuten sanastoon) vai kenties yleisinhimillisiin piirteisiin kuten tiettyihin \xc3\xa4\xc3\xa4nens\xc3\xa4vyihin.'